ओवरटेक करने के प्रयास में जीप ट्रक भिड़े, 17 की मौत
राजस्थान के हनुमानगढ़ में मेगा हाइवे पर सवारियों से भरी जीप ट्रक से टकराई
मृतकों में चार महिलाएं और एक बच्ची भी शामिल
भास्कर न्यूज नेटवर्क | हनुमानगढ़
राजस्थान के हनुमानगढ़ जिले में मेगा हाइवे पर सड़क हादसे में चार महिलाओं सहित 17 लोगों की मौत हो गई। जीप ओवर टेक करने के चक्कर में ट्रक से टकरा गई। जीप हनुमानगढ़ आ रही थी और ट्रक जम्मू से इंदौर पेस्टीसाइड लेकर जा रहा था। हादसा इतना भयावह था कि जीप के साथ उसमें सवार लोगों के शरीर भी टुकड़ों में बंट गए। ट्रक पलटने से जीप में से गिरे तीन लोग उसके नीचे दब गए। जबकि भिड़ंत होते ही जीप का ड्राइवर झटके से गाड़ी से दूर जा गिरा, जिससे उसकी जान बच गई। हादसा इतना दर्दनाक और भयावह हुआ कि अधिकांश मृतकों की पहचान उनके चेहरों से नहीं बल्कि जेब में मिले आईडी कार्ड, पर्स और अन्य वस्तुओं से की गई। मृतकों में 16 की पहचान हुई है।
bho_Deva bho_Deva hin_Deva bho_Deva hin_Deva